Al final lo qu'acaba pasando ye dalgo de dominiu públicu: hubo una serie d'asaltos, como foi'l del Hospital Xeneral, la Caxa de Pensiones o el Bancu Herrero y equí n'Asturies nun queda nada de lo que se pañó, cuando estes acciones en principiu yeren pa sofitar el movimientu equí. Les detenciones  ocurrieron cuando cai unu en Valencia en marzu del 80 (n.d.r.: José Ignacio Aramayo Egurola, miembru del Comité Executivu d'ETA p-m y responsable de organización en Levante y Andalucía) que vende a tou dios. Cayó tola xente d'equí, cayó otru grupu que tenía un proyeutu similiar en Andalucía. N'Asturies garrén a siete y llévennos pa Madrid, pa la Puerta del Sol, a la Brigada Antiterrorista. Puedo dicir que llevé hosties cuando Franco, pero como d'aquella ninguna. Tas una selmana entera naguando pa que acaben les  tortures.